
Gento Réino, Segne Capoulié, Car Counfraire, Ami Felibre, 


Pér un majourau nouvelari, prendre la paraulo pér lou proumié cop a 
l'acamp santestelen pauso un dilémo redoutable. 

D'efét li sentimen qu'esprovo soun desparaulable mai bessai d'uno 
banalita talo que se demando se farié pas miés de se teisa que de 
s'espremi. 

Mai tambén, lou silénci sarié descourtés envers lou Felibrige que moun 
déute a soun respét es talamen reau, ma vido felibrenco aguént sénso 
countésto counfourta ma vido vidanto, sarié pamens countrari a la 
tradicioun felibrenco déu laus e de segur, injuste 4 respét de moun 
egrégi predecessour. 

Farai dounc lou laus d6u majourau Dupuis qu'ai couneigu e aprecia. 
D'en proumié vole gramacia mi counfaire majourau de sa fisanco e de 
m'agué elegi pér sucedi au regreta majourau Dupuis. 

Au moumen de prendre placo dins vosto saberudo assemblado, ressente 
de sentimen de moudestio e de retengudo, subre tout quand m'asarde a 
coumpara mi moudéste merite a la valour e a la qualita d'aquéli qu'an 
pourta la cigalo de la Patrio, desenant la miéuno. 

Voudriéu espremi ma gratitudo i tres majourau que m’‘an peirineja : lou 
generau Carle Roure, Roubert Rousset, moun counfraire, e Jan-Marc 
Courbet, d'agué ben vougu me teni sus li santi font, aprés m'agué 
encouraja, soustengu, presenta, pici de s'éstre carga emé un grand 
merite d'aquéu pres-fa. Aurai uno pensado esmougudo a la memori 
d'Andriéu Tartanson, méstre en Gai Sabé, pouéto e escrivan recouneigu, 
de sa dono Oudeto, que pourtavo fieramen lou vésti arlaten, mi beu 
parént ; li méstre d'Obro Péire Saturnin e Ougéni Simon, touti dous 
reire-cabiscou dou Flourége. 

Dirai tambén ma recouneissen¢go a-n-aquéli que m’an endraia en 
Felibrige : Damisello Gabriello Milhaud, mestressso d'obro e cabiscolo 
d'ounour d6éu Flourege. 

Moun éime recouneissent noun pou manca d'evouca a la debuto la 
memori di set titulari de la cigalo de la Patrio que m’an precedi : 


Gaussen Pau (1845 - 1893) elegi a Marsiho en 1881, pouéto e escrivan, 
journalisto e biblioutecari de la vilo d'Alés. Jourdanne Gastoun (1858 - 
1905), d6utour en dre, magistrat, conse de Carcassouno de1887 a 1889, 
coulabouradou de mant un joumau e revisto, elegi en Avignoun en 
1894. Bacquié-Fonade Marius (1854 - 1910) elegi en Arle en 1905. 
Vabre Leopold (1864 - 1936) medecin chefe de l'espitau de Beziés, 
elegi 4 Mount-pelié en 1911. Causse Peéire (1883 - 1951) viticultour, 
prouprietari dou mas di Felibre, proche de Mount-pelié, elegi a Nico en 
1936. Martin Jorgi (1905 - 1981), bijoutié 4 Nimes, autour di libre “ 
Dins li carriero au tems passa” (Avignoun Roumaniho 1968), de “ L' 
amelié de Nimes ” (Ed. de La Tour Magno 1970) “ Nimes dans la 
littérature ”, ““ Nimes a la belle Epoque ”, “ La Camargue gardiane au 
temps passé” (1976). 


ANDRIEU DUPUIS 


Sa vido 


Andriéu Dupuis es nascu lou 22 de juliet 1923 a Lioun, capitalo di 
Gaulo, pér de resoun que tenon que de |' asard, coume amavo de lou 
dire, mounte soun paire 6uficié superiour éro en garnisoun ; sejourno 
piéi a Besancoun, piei a Belfort, fin la guerro de 39-40, dato de la 
despartido de soun paire. Soun enfanco e uno partido de sa jouinesso se 
dabanon dounc en deforo de Prouvéngo, fin que sa maire véngue planta 
caviho 4 Bouiargo, pais d'éurigino de sa famiho peirenalo. 

Es embarra au coulége de |' Assoumcioun e au liceu de Nimes mounte 
davero soun bacheleirat. Descuerb alor la Camargo gardiano e s'afiho a 
la“ Nacioun gardiano ” e tamben a la Counfrarié di Gardian e au 
Felibrige en 1941. Engaja voulountari en 1942 au tresen regimen 
d'dusard de Montauban, es mes en coungié d'armisti¢o en nouvémbre de 
la memo annado, aprés l'invasioun de la zono libro pér lis Aleman. 

Es incourpoura en 1943 i Chantié de Jouinesso a Maurs la Jolie 
(Cantau) pendént vue mes e aquiér lou grade de “ chef d'atelier ”. Piéi 
au titre d6u STO es manda a la poudrarié naciounalo de Toulouso que 


delaisso en mai 1944 e entro en clandestinita fin qu'a la Liberacioun. 

Engaja voulountari pér lou tems de la guerro, coumbat en Prouvénco 
dins uno unita de la lro armado franceso “ Rhin et Danube” e pren sa 
part i campagno de Frango, d'Alemagno e a l'6ucupacioun d'aquéu pais 


En fin de countrat, en desembre 1947, quito l'armado. 

Debuto alor sa vido proufessiounalo dins !' agriculturo, que vous 
countarai, e pren sa retirado fin 1987 a Bouiargo, lou vilage de sa 
famiho. 

S'éro marida en 1950, emé damisello Margarido Vignaud, prourprietari 
a Bouiargo. Quatre enfant nasquéron d'aquelo unioun : Bruno, mémbre 
atuau de la Nacioun Gardiano, Marc, que travaio au Crédit Agricole du 
Gard ; Francés, 6uficié d'ativo, enfin Oudilo-Alis, clergue de noutari, 
Réino dou Felibrige de 1990 a 1997. Reinage plen de graci e de gentun. 
10 pichots enfant an esgaia sa vido. 


Sa carriero proufessiounalo 


Debuto sis ativeta proufessiounalo en 1948, mounte prendra carriero, 
apres un estage prati dins un tenamen de pouliculturo e participo a 
l'epoupéio rizicolo. 

Fugue ajoun au baile déu doumaine de Sant Gile, realis¢ de noumbrous 
pres-fa de la memo mena dins li mas de 1’Americo, d'Astouin, d6u 
grand e pichot Argens. 

De 1951 a 1955 Andriéu Dupuis revén a la prouprieta de famiho, en 
seguido dou despart déu masié. Fugué dounc baile e respounsable déu 
doumaine familiau: “ Uno esperiénci dificilo mai enauranto mai 
talamen endrudissénto ” disié. 

Dins aquelo pountanado Andriéu Dupuis a engivana un Coumitat de 
desvouloupamen ecounoumi souciau e culturau d6u vilage. Dins aquéu 
cadre prepare 4 Nimes lou regroupamen di bén agricolo qu'aura valour 
d'eisemple en zono aseigado. 

En 1955 quouro la coupagnié d6u Bas Rose fugué creado pér lou 
presidént Peéire Mendés-France, Andriéu Dupuis vengué lou proumié 


coulabouradou dou presidént Felipe Lamour de la “ Compagnie du Bas 
Rhone et Languedoc ”. 

Nouma respounsable di relacioun esteriouro, lou résto 32 an de tems e 
coumpligué uno obro counsiderablo d'aculido en ameinajamen 
regiounau d'eicecioun. 

E ansin Andriéu Dupuis disié “ Ai aculi e mena mai de 140 000 
persouno de tduti li nacioun di cinq partido déu mounde, e quant de 
celebrita, de cap d'estat, de Kroutchev 4 De Gaulle, de Mendés-France a 
Edgard Faure, senso éublida lis escrivan, li filousofo, li journalisto, e li 
teinician, li menistre. Que de souveni a malouna. ” 


Lou Felibre 


Andriéu Dupuis fugué elegi majourau a la Santo Estello de Nico en 
1982. Marida a la cigalo de la Patrio, véuso dou majourau Jorgi Martin 
de Nimes. 

Aquelo cigalo, ié faguéron grand fésto, lou dimenche 29 de janvié de 
1983 a Bouiargo, a I' aflat de l'Escolo de la Tourre Magno e de soun 
president Peire Hugues. 

L'avien presenta tres peirin ufanous : 

Lou majourau Andriéu Chamson de |'Académi Franceso, Lou majourau 
Péire Hugues de I' Academi de Nimes, Lou capoulié Pau Roux que 
r'espingouleé la cigalo. 

Un fube de mounde de trio : dou Felibrige, emé de noumbrous 
majourau e felibre mantenéire de la Nacioun Gardiano, d6u mounde dis 
Art e Letro e d6u mounde pouliti. 

Coutrio emé lou Capoulié Reinié Jouveau, Andriéu Dupuis fagué soun 
proun pér que la Santo-Estello se tenguésse a Nimes en 1990. 

Andriéu Dupuis agueé la fierta d'i véire sa fiho Oudilo-Alis chausido 
Réino dou Felibrige per la laureato déu Grand Pres di Jo Flourau 
Setenari, Oudilo Rio, elo-memo elegido majouralo dou Felibrige. La 
memo annado, lou majourau A. Dupuis vengué capitani de la Nacioun 
gardiano a la seguido d6u majourau Enri Aubanel. Andriéu Dupuis éro 
peréu archivaire de la Counfrarié di Gardian e mémbre déu Counséu 
d'Amenistracioun dé6u Museon Arlaten. 


A la despartido déu majourau Hugues prengue la presidénci de la 
soucieta literari e felibrenco de la Tourre Magno (1987-1997) e n'en 
resté piéi presidént d'ounour. 

Dins lou laus d’aquéu Majourau dou Felibrige, capitani de la Nacioun 
gardiano, es bessai necite d'evouca lou role jouga pér lou Riban de 
Prouveénco, a respét de la Nacioun Gardiano. 

D'efét, dins lou culte de sa passioun per li tradicioun, lou Marqués 
pantaiavo uno Prouvéngo acoulourido, englouriado dins_ de 
manifestacioun ispirado. 

Coutrio em’ Enrieto Dibon, pouetessso avignounenco, mai couneigudo 
souto l'escais-noum de Farfantello, cabiscolo déu Flourége, l'escolo 
capouliero avié renousa émé li tradicioun festivo : e lou proumié de 
mars 1921, pér uno claro vesprado d'ivér, souto lou céu papalin, lou 
Riban de Prouvéngo, un agroupamen de chato, espelisssié déu Flourége, 
per lou sauvamen de la lengo e dis us e coutumo dou terraire e pér 
acoumpagna la Nacioun Gardiano dins si divérsi manifestacioun. 

Adeja en 1904, Frederi Mistral avié jita li foundamen de la defénso déu 
viésti pér l' ourganisacioun de manifestacioun prestigiouso, denoumado 
“ Pesto vierginenco ”. Ansin lou Riban de Prouveéngo engivano en 1921 
sa proumiero fésto vierginenco. 


Lou capitani de la Nacioun gardiano 


Noun se pou parla de soun capitani sénso evouca la Nacioun gardiano, 
assouciacioun foundado en 1903, pér lou marqués Folco de Baroncelli, 
descendént d'uno viéio famiho flourentino, establido a-n-Avignoun. 
Cinquanto an de téms, lou marqués fugué apassiouna de la vido 
gardiano. Li mas de l'Amaréu piei dou Simbéu, mounte restavo, 
fuguéron de fougau de tradicioun taurino e camarguenco. 

La toco de la Nacioun Gardiano éro de manteni e glourifica lis us e 
coustumo de Camargo, di pais dou bidu, lou coustume d'Arle, de 
persegui l'espandido de la lengo d'O, de proupaga la dd6utrino 
felibrenco, lis obro de Frederi Mistral e de si disciple. 

La Nacioun gardiano a ansin viscu e créissu souto l'aflat de la pensado 
barounceliano e si realisacioun soun requisto. 


Andriéu Dupuis, pér n'en reveni a-n-éu, aganté enfantoun la fe 
camarguenco. 

En 1928, avié pas mai de cinq an, fugue pér lou proumié cop, 
estrambourda de véire li chivau de Camargo recampa sus la placo di 
Santo. 

La segoundo revelacioun ié vengué en 40 quand agué l'escasen¢go de 
mena la rudo vido de gardian encod d6u marqués de Baroncelli : 

“ S'aplantavo d'ouro de téms per regarda li rosso que vanegavon en 
liberta e prenié un plasé s¢mpre renouvela davans li biou e la cavalino 
que venien s'abéura dins lou Rose, a jour fali, dins lou bruisamen d'uno 
naturo féro mesclado a la sentido di palun. ” 

Fugue elegi capitani de la Nacioun Gardiano en 1990, a la seguido de si 
prestigious davancié, Juli Grand, Jan Grand, Jan Berard, Anfos Arnaud, 
Enri Aubanel. Ansin ié reven l'ounour d'auboura lou ferre d6u marqués 


Pourtavo fieramen lou vésti camarguen e lou cargavo tre que poudié. 
Disié, souventi fes qu'auboura lou ficheiroun pér manteni li tradicioun 
noun es lou rebat d'un pople que vou s'aresta lou tems de viéure dins lou 
pantai regreta d6u passat. 

Au contro disié qu'es pas necite de renega lou passat pér basti l'aveni e 
per ¢o faire falié manteni, riboun ribagno lou coustume d'Arle qu'es lou 
mirau de la béuta, lis us e li coustumo de Camargo que soun lou simbeéu 
de nosto identita e nosto bello lengo miejoumalo qu'es l'aflat de la 
fraternita entre li Prouvengau. 

D'efét sabié qu'éro pas eisa e mesuravo l'obro grandarasso que 
l'esperavo, mai la prenié a bello brassado e seguigué ansin trege an de 
téms la rego seguido pér si davancié en fasént passa lou cap d6u siécle 
2len a-n-uno Nacioun qu’a sachu serva son gaubi e si tradicioun. 
Couneissié sa terro camarguenco e lou biais de l'apara ; soun mestié 
'avié baia uno clarta d'esperit e de visto e soun esperiénci ié fasié 
prendre uno pousicioun realisto sus lis acioun que menavo. 

Coume si davancié avié un amour founs per la terro de bouvino e fasié 
sempre provo de retengudo sus li proujét de moudernisacioun déu pais. 
Peér éu, la Camargo éro lou retra d'un ideau de vido, de béuta, di valour 
que ié soun assoucia. D'efét, sabié qu'un cop la terro matrassado, noun 
se poudié reveni a sa béuta d'ourigino, apelavo a l'unita di Camarguen 


per manteni aut e fiér l'estendard de Prouvén¢o au contro di decidaire de 
touto meno. 

Ansin disié Dagnac, soci de la Nacioun Gardiano, un coumpan que 
couneissié bén soun capitani. Soun prepaus se devié d'éstre rapourta 
dins lou laus dou majourau Andriéu Dupuis. 


Si merite 


Si merite fuguéron recouneigu : Majourau dou Felibrige en 1992. La 
memo annado Capitani de la Nacioun Gardiano. 

Foundadou di“ Journées du Cheval de Camargue ”, que n'en assegurara 
l'animacioun 15 annado de tems. 

Fugué tamben : Mémbre déu Coumitat dou Museon Arlaten, Membre e 
souto-presidént de la “ Jeune Chambre Economique de Nimes ” 
Membre dou Counséu d'Amenistracioun d6u Coumitat de sousten déu 
Pargue de Camargo. Mémbre courespoundént de l'Académi de Nimes. 
Presidént de la Soucieta literari e felibrenco de la Tourre Magno. 
President foundadou de l'Assouciacioun di relacioun publico de 
Lengado-Roussihoun. 

De decouracioun l'avien ounoura : Croix du combattant volontaire 39- 
45 en 1980. Chevalier du Mérite Agricole (arrété du 24 juillet 1981). 
Chevalier des Palmes Académiques. (Décret du 10 février 1983). 


L'ome 


Coume I'a escri lou presidént de la Tourre Magno, Armand Brunel : “ 
Coumplissié, afouga, li cargo que regaupié o que s' éro dounado, sénso 
febli, sénso se soucita de la peno o dou lassugi, inalassable fin que 
capitesse. 

Troubavo, dins aquelo amiro, noun pas la mourousita di counstrencho 
mai l'escaséngo de rescontre uman, la creacioun de nouvéllis amista, 
l'alargamen de soun univers persounau, tout ¢o qu'amavo : 

viéure, counéisse, coumprene, empura la simpatio, la fisango, la fe. Ero 
d'un naturau mai-que-mai generous, desinteressa ; ié fasié gau de capita 


touti lis 6ucasioun de pousqué rendre service, s'atirant uno fisango e uno 
afecioun espountanivo de t6uti. 

Dins touti li ciéucle que ié coulabouré, counquisté cade cop la simpatio 
; €ro un ome d'uno courtesié de cade moumen e jamai en fauto dins 
queto escasén¢o que siegue ; averavo l'adesioun per l'évidenci de sa 
propo sincerita ; sabié espremi si desacord emé finesso, en sourrisént ; 
sabié e emé forgo, dos di foundamento de la vido, l'umelita e la 
coumunicacioun. Ounéste, ome de bon, ome de bono coumpagnié, 
vaqui Andriéu Dupuis. ” 

Ero d'aiér, e de vuei, per alesti deman. 

Tau éro lou persounage qu'ai assaja, emé un grand respet, de n'en faire 
lou retra e es pér iéu uno legitimo fierta, senso n'en tira glori, de sucedi 
a un ome de trio qu'a mantengu aut e fort l'ideau mistralen. 

Pér acaba em’ un darrier oumenage, redisén sa tant bello “ Preguiero 
Gardiano ” 


“ De la palun ma voues t'apello, 
Segnour que m'as fa coume siéu 
Dins moun amo vanegarello, 
Ai garda cregnénco de Diéu. 


Ai pas toujour canta ta glori, 
Souventi-fes t'ai renega, 
Counéisses bén moun espelori, 
Mestre, sout ta léi fau plega. 


Souto ma cabano de sagno, 
Ai pas fa que prega ti sant, 
Siéu peginous, ai la malagno, 
De viéure coume un sacripant. 


Se m'es arriba pér sansouiro 

De béure un pau mai que se déu, 
Perdouno a l'amo pecadouiro, 
D'un gardianas de daladeéu. 


Mai d'un cop, ai manca la messo, 
Que deviéu courseja li biou, 

Me n'en gardes ges d'amaresso, 
Toustéms aparo moun oustau. 


Fai que la grand porto azurenco, 
De toun céu bade largamen, 

Davans moun amo camarguenco, 
Quand mourirai, Segnour, Amen. 


” 


Andriéu Dupuis (Annado 1989) 


